钦定古今图书集成/明伦汇编/闺媛典/第114卷 > 皇清二十 > 周兴祚妻杨氏〈杨氏高氏附〉
## 钦定古今图书集成/明伦汇编/闺媛典/第114卷 > 皇清二十 > 周兴祚妻杨氏〈杨氏高氏附〉

按《云南府志》：杨氏，周兴祚妻。事翁姑至孝，相夫有礼。戊戌之岁，避乱于石壁村，氏年少方妊，谓兴祚曰：“事急矣，妾惧不免，愿以一死释君累。” 兴祚泣曰：“尔一死则殒二命，盍避之？” 氏曰：“妾固知其必不能免也，奚避为？” 遂潜入室，自缢死。其弟妇杨氏、侄妇高氏从之。康熙丙午，呈请旌表。